system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Nicolae Prelipceanu?
assistant
Nicolae Prelipceanu (n. 10 august 1942, Suceava) este un poet și publicist român contemporan.

Biografie
A urmat liceul la Curtea de Argeș și a absolvit Facultatea de Litere a Universității Babeș-Bolyai din Cluj. A lucrat ca redactor la revista „Tribuna” din Cluj și la ziarul „România liberă”, unde a coordonat pagina culturală. A fost consilier de stat în guvernul Victor Ciorbea. În prezent este redactor-șef la revista „Viața Românească”. Este membru în structurile de conducere ale Uniunii Scriitorilor și membru în consiliul consultativ al revistei „Steaua” din Cluj.

Volume publicate

Poeme
A debutat în anul 1966 cu volumul Turnul înclinat. 

Dintre numeroasele volume de versuri, s-a bucurat de o foarte călduroasă primire critică selecția Ce-ai făcut în noaptea Sfântului Bartolomeu, Editura Eminescu, 1999, în care sunt adunate versuri din plachetele: 

 De neatins de neatins, 1978
 Jurnal de noapte, 1980
 Fericit prin corespondență, 1982
 Binemuritorul, 1996

Proză

 Zece minute de nemurire (1983)
 Scara interioară (1987)
 Un teatru de altă natură, Editura Cartea Românească, București, 2006

Premii și distincții
Nicolae Prelipceanu a fost distins cu Premiul Asoc. Scriitorilor din Cluj pentru vol. 13 iluzii (1971); Premiul pentru publicistică al Uniunii Scriitorilor (vol. Dialoguri fără Platon, 1976); Premiul pentru poezie al Uniunii Scriitorilor (vol. De neatins, de neatins, 1976 și Fericit prin corespondență, 1983); Premiul Asoc. Scriitorilor din Cluj pentru vol. de proză Tunelul norvegian (1980); Premiul Uniunii Scriitorilor pentru vol. Binemuritorul (1996).

În 2004 s-a aflat printre nominalizații Premiului Național de Poezie „Mihai Eminescu”, pe care juriul prezidat de Nicolae Manolescu l-a atribuit timișoreanului Șerban Foarță. În 2013 i se decernează Premiul Național de Poezie „Mihai Eminescu” - Opera Omnia .

Note

Legături externe
interviu cu Nona Ciobanu: De la Toaca la San Diego și retur, Editura LiterNet
interviu cu Ioana Crăciunescu: În fiecare grajd privesc cu speranță mîrțoage mîncătoare de jar..., Editura LiterNet
interviu cu Matei Vișniec: Un dramaturg român la Paris, Editura LiterNet

Interviuri

 Nicolae Prelipceanu: Stai, domnule, să luăm pâine și ne ducem după aia la Revoluție! , 3 decembrie 2010, Maria Capelos, România liberă
 Nicolae Prelipceanu: „Mă întreb deseori, sau, hai, uneori, ce dracu’ s-ar fi ales de mine dacă nu m-aș fi apucat să sriu” (II), 10 august 2012, Lucian Vasilescu, Ziarul de Duminică
 Nicolae Prelipceanu: „Cu timpul scriu devine sicriu. Că doar te-ngropi în cele ce scrii…” (I), 3 august 2012, Lucian Vasilescu, Daniel Nicolescu, Ziarul de Duminică

Nașteri în 1942
Poeți români contemporani
Scriitori români